Screenshot: HRT, foto: Index

URED predsjednice ne posjeduje nikakvu dokumentaciju koja bi dokazala službene susrete predsjednice Kolinde Grabar Kitarović tijekom njenog službenog posjeta SAD-u. Naime, danas smo od Ureda predsjednice dobili odbijenicu temeljem Prava na pristup informacijama, a u kojoj tvrde kako nemaju nikakvog pisanog dokaza o sastancima predsjednice tijekom službenog puta dok službeni protokol nije ni postojao.



>> Kolinda opet uhvaćena u laži, danas ju je i Plenković morao ispravljati



>> PRED OGRADOM KAO TURISTICA Kolinda se žešće osramotila u Dnevniku



Službeni put bez ikakvog protokola



Podsjetimo kako smo još 3. siječnja zatražili od Ureda predsjednice da nam dostavi raspored službenog protokola po danima tijekom službenog posjeta SAD-u.



"Predsjednica Republike Hrvatske Kolinda Grabar-Kitarović boravila je u radnom posjetu SAD_u od 1. do 7. siječnja 2017. godine. Predsjednica Republike u radni posjet Sjedinjenim Američkim Državama putovala je u pratnji pročelnice Kabineta Predsjednice, bez djelatnika Protokola Predsjednice Republike i izrađenog protokola u obliku dokumenta ili zapisa od strane Ureda predsjednice Republike Hrvatske", stoji u odbijenici Ureda predsjednice.

Protokol možda ima američka strana, kažu u Uredu predsjednice



Nadalje, Ured predsjednice tvrdi kako možda i postoji protokol sastanaka ali da se taj zapis , vjerovali ili ne, nalazi u SAD-u, a ne kod njih.



"O protokolu sastanaka, koji su to svojom formom zahtijevali, brigu je vodila američka strana", stoji u odbijenici Ureda predsjednice Kolinde Grabar Kitarović.



Prošle godine privatno vrijeme, a ove - službeni put (o kojem nema zapisnika)



Zanimljivo je kako smo i prošle 2016. godine istraživajući što je predsjednica radila u SAD-u od 28. prosinca 2015 do 3. siječnja 2016. godine, također dobili odbijenicu. Zanimalo nas je gdje je i kako predsjednica slavila Novu godinu te što je radila tjedan dana tijekom posjeta SAD-u.

No, odgovoreno nam je da u tih tjedana dana nije bilo protokola što se smatra njenim privatnim vremenom, odnosno proglašeno je tajnom.

Tekst se nastavlja ispod oglasa

Tko je objavio fotografije?

Podsjetimo kako sama predsjednica odbija davati bilo kakve podatke o službenim susretima u SAD-u tvrdeći i dalje kako je to bio njen službeni posjet stranoj zemlji.



"Susrela sam se s jako puno ljudi. Neki od njih će vam to sami objaviti na Twitteru i Facebooku", rekal je predsjednica Grabar Kitarović, dodajući kako neki od ljudi s kojima se susrela ne žele biti medijski eksponirani.



Fotografije koje sugeriraju sastanak objavili su Marco Rubio, senator s Floride te Damon M. Wilson, potpredsjednik Atlantskog vijeća.

"Svrha mog puta je bila da porazgovaram sa svim svojim kontaktima i da pozicioniram Hrvatsku kao lidera", objašnjavala je predsjednica po povratku u Hrvatsku.

Odgovor na Indexov upit o Kolindinim sastancima u SAD-u by Index.hr on Scribd